1. ปัจจัยเสี่ยง

1.1 สภาพภูมิอากาศ

ความแปรปรวนของสภาพดินฟ้าอากาศที่รุนแรง เช่น
ความแห้งแล้งที่เกิดขึ้นในช่วงปรากฏการณ์เอลนิโน ทำให้ผลผลิตโดยเฉลี่ยของปาล์มน้ำมันลดลงถึง
20% ผลกระทบนี้จะเกิดขึ้นในเวลาสองปีต่อมาโดยต้นปาล์มจะให้ทลายปาล์มน้อยลง

ช่วง 5 ปีที่ผ่านมาระหว่างปี 2542 – 2546
ผลผลิตปาล์มสดเฉลี่ยของยูนิวานิชรวมถึงผลผลิตปาล์มเล็กในพื้นที่ปลูกทดแทน เท่ากับ 21.1
ตันผลปาล์มสดต่อเฮคแตร์ (3.4 ตันต่อไร่)
ทั้งนี้รวมช่วงเวลาที่ได้รับผลกระทบจากปรากฏการณ์เอลนิโนในปี 2541 ซึ่งทำให้ผลผลิตเฉลี่ยในปี
2543 ลดลงเหลือ 17.3 ตันต่อเฮคแตร์ (2.8 ตันต่อไร่)

1.2 เขตการค้าเสรีอาเชียน

ภายใต้ข้อตกลงเขตการค้าเสรีอาเชียน (AFTA) มีการเสนอให้ยกเลิกมาตรการกีดกันต่าง ๆ
ที่ไม่ใช่การตั้งกำแพงภาษีสำหรับน้ำมันพืชที่ซื้อขายกันในเขตอาเชียน
โดยจะคงอัตราภาษีศุลกากรสูงสุดที่ 5% ภายในปี 2546
ปัจจุบันข้อตกลงดังกล่าวยังไม่มีผลบังคับใช้และการนำเข้าน้ำมันปาล์มมาในประเทศไทยยังคงมีมาตรการอื่นๆ
ที่ไม่ใช่กำแพงภาษี

อย่างไรก็ดีในปี 2545 ยูนิวานิชส่งออก 34% ของปริมาณขายน้ำมันปาล์มทั้งหมด เพิ่มขึ้นเป็น 47%
ในปี 2546
ยูนิวานิชประสบความสำเร็จในการส่งออกสามารถแข่งขันกับผู้ผลิตรายใหญ่ในประเทศมาเลเชียและอินโดนีเชีย
ในช่วงที่ผ่านมา ราคาในและต่างประเทศค่อนข้างใกล้เคียง

1.3 ตลาดสินค้าเกษตร

ในฐานะที่ส่งออกถึง 47% ของยอดขาย ยูนิวานิชเป็นที่รู้จักในตลาดน้ำมันพืชในต่างประเทศ
ราคาซื้อขายในตลาดจะผันผวนในแต่ละปีเป็นไปตามปัจจัยหลาย ๆ ตัว
รวมทั้งการเติบโตทางเศรษฐกิจของโลก และการผลิตน้ำมันพืชหลักของโลก
โดยเฉพาะอย่างยิ่งน้ำมันปาล์มและน้ำมันถั่วเหลือง

ในปัจจุบันมีความต้องการบริโภคน้ำมันพืชเพิ่มขึ้นมากทำให้ราคาน้ำมันพืชบริโภคมีแนวโน้มสูงกว่าราคาเฉลี่ย
ความต้องการน้ำมันและไขสัตว์หลัก 17 ชนิดในตลาดโลกคาดว่าจะสูงขึ้น 4.5 ล้านตันเป็น 128.5
ล้านตันในเดือนตุลาคม/กันยายน 2546/2547 การขยายตัวมากที่สุดอยู่ที่ประเทศจีนและอินเดีย
ประเทศที่มีประชากรมากที่สุดประมาณ 37%
ของประชากรโลกและการบริโภคน้ำมันต่อคนยังคงต่ำกว่าอัตราเฉลี่ยของโลกที่ 19.7 ก.ก. ต่อคน
ในช่วงปี 2545-2546 ความต้องการบริโภคน้ำมันและไขสัตว์ของชาวจีนเพิ่มขึ้น 1.6 ล้านตัน

ประชากร (ล้านคน) 291 378 1,290 221 1,000

* แหล่งที่มา : Oil World 2004

การเปลี่ยนแปลงอัตราการเติบโตทางเศรษฐกิจในประเทศจีนและอินเดียอาจมีผลต่อความต้องการบริโภคน้ำมันพืชบริโภคในโลก

1.4 การแข่งขันกับน้ำมันถั่วเหลือง น้ำมันเรปซีดและน้ำมันดอกทานตะวัน

น้ำมันถั่วเหลืองจัดเป็นคู่แข่งที่สำคัญของน้ำมันปาล์มทั้งในตลาดโลกและในประเทศ
การแข่งขันกับน้ำมันถั่วเหลืองอาจเพิ่มขึ้นเนื่องจากมีการปลูกเพิ่มขึ้นถั่วเหลืองในอเมริกาใต้
ความต้องการกากถั่วเหลืองที่สูงขึ้นเพื่อนำไปเป็นอาหารสัตว์
และผลผลิตที่สูงขึ้นจากการตัดแต่งพันธุกรรม

การผลิตที่สูงขึ้นของน้ำมันพืชอื่น ๆ อาจทำให้ราคาและส่วนแบ่งตลาดของน้ำมันปาล์มลดลง

ในปัจจุบัน น้ำมันปาล์มเป็นสินค้าที่มีความสามารถในการแข่งขันด้านราคาสูงสุดเมื่อเทียบกับน้ำมันอื่น
ๆ อีก 8 ชนิด และมีแนวโน้มที่จะมีส่วนแบ่งตลาดเพิ่มขึ้นจาก 27.4% ในปี 2544/2545 เป็น
28.8% ในปี 2545/2546

* แหล่งที่มา : Oil World 2004

1.5 อัตราแลกเปลี่ยน

การค้าขายกับต่างประเทศในธุรกิจน้ำมันปาล์มจะซื้อขายเป็นเงินดอลล่าร์สหรัฐอเมริกา
ผู้ส่งออกในประเทศไทยอาจจะได้รับผลกระทบจากค่าเงินบาทเมื่อเทียบกับเงินดอลล่าร์สหรัฐอเมริกา

ยูนิวานิชใช้สัญญาอัตราแลกเปลี่ยนเงินตราต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนจากการส่งออกทั้งหมด

1.6 การแข่งขันของโรงงานสกัดน้ำมันปาล์ม

ในประเทศไทยมีการแข่งขันรุนแรงในการรับซื้อผลปาล์มสดระหว่างโรงงานสกัดน้ำมันปาล์มขนาดใหญ่
26แห่ง ยูนิวานิชมีส่วนแบ่งในตลาดนี้ประมาณ 10%
เมื่อมีโรงงานสกัดแห่งใหม่เกิดขึ้นจึงมีผลกระทบต่อ
การรับซื้อผลปาล์มสดกับโรงงานที่มีอยู่เดิมในระดับหนึ่ง

แม้ว่าจะมีโรงงานสกัดแห่งใหม่เข้ามาในอุตสาหกรรมน้ำมันปาล์มทุก ๆ ปี
แต่ยูนิวานิชยังสามารถบรรลุแผนระยะยาวในการทำอัตราการเติบโตเฉลี่ยของผลปาล์มที่เข้าบีบในโรงงานได้
10% ทุกปี
อันหมายถึงความเป็นไปได้ในการขยายพื้นที่ผลิตปาล์มน้ำมันในประเทศไทยอย่างต่อเนื่องตามอัตราการเจริญเติบโตเฉลี่ย
8.77% ทั้งนี้
ประเทศไทยจะต้องมีการขยายตัวของกำลังการผลิตจากโรงงานสกัดประจำปีในอัตราเดียวกันด้วย